CELEX: 32018R0189
Language: sl
Date: 2017-11-23 00:00:00
Title: Delegirana uredba Komisije (EU) 2018/189 z dne 23. novembra 2017 o spremembi Delegirane uredbe (EU) št. 1395/2014 o načrtu za zavržke pri ribolovu nekaterih malih pelagičnih vrst in ribolovu za industrijske namene v Severnem morju

9.2.2018   
            
            
               SL
            
            
               Uradni list Evropske unije
            
            
               L 36/4
            
         DELEGIRANA UREDBA KOMISIJE (EU) 2018/189
   z dne 23. novembra 2017
   o spremembi Delegirane uredbe (EU) št. 1395/2014 o načrtu za zavržke pri ribolovu nekaterih malih pelagičnih vrst in ribolovu za industrijske namene v Severnem morju
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (1) in zlasti člena 15(6) ter člena 18(1) in (3) Uredbe,
   ob upoštevanju naslednjega:
   
               (1)
            
            
               Cilj Uredbe (EU) št. 1380/2013 je postopna odprava zavržkov za ves ribolov v Uniji z uvedbo obveznosti iztovarjanja ulova za vrste, za katere veljajo omejitve ulova.
            
         
               (2)
            
            
               Člen 15(6) Uredbe (EU) št. 1380/2013 pooblašča Komisijo za sprejetje načrtov za zavržke z delegiranim aktom za največ tri leta in z enkratnim podaljšanjem na podlagi skupnih priporočil, ki jih države članice pripravijo po posvetu z zadevnimi svetovalnimi sveti.
            
         
               (3)
            
            
               Delegirana uredba Komisije (EU) št. 1395/2014 (2) je vzpostavila načrt za zavržke za izvajanje obveznosti iztovarjanja pri ribolovu nekaterih malih pelagičnih vrst in ribolovu za industrijske namene v Severnem morju.
            
         
               (4)
            
            
               Izjeme od obveznosti iztovarjanja celotnega ulova se lahko določijo v skladu s členom 15(5)(c) Uredbe (EU) št. 1380/2013, če znanstveni dokazi kažejo na to, da je povečanje selektivnosti zelo težko doseči, ali če bi to pomenilo nesorazmerne stroške ravnanja z neželenim ulovom (izjeme de minimis)
            
         
               (5)
            
            
               Belgija, Danska, Nemčija, Francija, Nizozemska, Švedska in Združeno kraljestvo imajo neposreden upravljalni interes za ribolov v Severnem morju. Po posvetovanju s svetovalnima svetoma za Severno morje in za pelagične vrste so navedene države članice 31. maja 2017 Komisiji predložile skupno priporočilo.
            
         
               (6)
            
            
               Skupno priporočilo predlaga, da se za leta 2018, 2019 in 2020 določi izjema de minimis za največ 1 % celotnega letnega ulova skuše, šura, sleda in mola pri ribolovu malih pelagičnih vrst s plovili s pelagičnimi vlečnimi mrežami (OTM in PTM) v dolžinskem razredu do 25 metrov skupne dolžine, ki lovijo skušo, šura in sleda na območjih ICES IVb in c južno od 54° severne zemljepisne širine.
            
         
               (7)
            
            
               Države članice so predložile znanstvene dokaze o tem, da rokovanje z neželenim ulovom pri zadevnem ribolovu povzroča nesorazmerne stroške. Dokaze je pregledal Znanstveni, tehnični in gospodarski odbor za ribištvo (STECF). STECF je ugotovil, da bi izjema de minimis lahko bila spodbuda za zadevne flote, da prilagodijo svoje ravnanje in še naprej raziskujejo, kako izboljšati selektivnost. Zato se zadevna predlagana izjema lahko vključi v Delegirano Uredbo (EU) št. 1395/2014.
            
         
               (8)
            
            
               Trajanje načrta za zavržke bi bilo zato treba podaljšati do 31. decembra 2020.
            
         
               (9)
            
            
               Členi 2, 4 in 4a Delegirane uredbe (EU) št. 1395/2014 določajo izjemo v zvezi z visoko stopnjo preživetja za skušo in sleda, ulovljena z zaporno plavarico, dokumentiranje ulova oziroma tehnične ukrepe za ribolov papaline. Ukrepe za izjemo v zvezi z visoko stopnjo preživetja je leta 2014 pozitivno ocenil STECF, tehnične ukrepe za ribolov papaline pa je leta 2017 pozitivno ocenil Mednarodni svet za raziskovanje morja (ICES). Komisija meni, da dokazi, na katerih temelji ta ocena, ostajajo veljavni za naslednja tri leta. Zato je primerno, da se uporaba teh ukrepov podaljša do leta 2020.
            
         
               (10)
            
            
               Delegirano uredbo (EU) št. 1395/2014 in njeno Prilogo bi bilo zato treba ustrezno spremeniti.
            
         
               (11)
            
            
               Ker ukrepi iz te uredbe neposredno vplivajo na gospodarske dejavnosti, povezane z ribolovno sezono plovil Unije in njenim načrtovanjem, bi morala ta uredba začeti veljati takoj po objavi. Ker se načrt za izvržke, ki ga določa Delegirana uredba (EU) št. 1395/2014, izteče 31. decembra 2017, bi se morala ta uredba uporabljati od 1. januarja 2018 –
            
         SPREJELA NASLEDNJO UREDBO:
   Člen 1
   Delegirana uredba (EU) št. 1395/2014 se spremeni:
   
               (1)
            
            
               V členu 3 se naslov nadomesti z naslednjim: „Izjema de minimis v letih 2015 in 2016“
            
         
               (2)
            
            
               Vstavi se naslednji člen 3a:
               „Člen 3a
               Izjema de minimis v letih 2018, 2019 in 2020
               Z odstopanjem od člena 15(1) Uredbe (EU) št. 1380/2013 se lahko v letih 2018, 2019 in 2020 zavrže do največ 1 % celotnega letnega ulova skuše, šura, sleda in mola pri pelagičnem ribolovu s plovili s pelagičnimi vlečnimi mrežami v dolžinskem razredu do 25 metrov skupne dolžine, pri katerem se za ribolov skuše, šura in sleda na območjih ICES IVb in c južno od 54° severne zemljepisne širine uporabljajo pelagične vlečne mreže (OTM/PTM).“
            
         
               (3)
            
            
               V členu 5 se drugi odstavek nadomesti z naslednjim:
               „Uporablja se od 1. januarja 2015 do 31. decembra 2020.“
            
         
               (4)
            
            
               Priloga se nadomesti z besedilom iz Priloge k tej uredbi.
            
         Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2018.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. novembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 28.12.2013, str. 22.
   
      (2)  Delegirana uredba Komisije (EU) št. 1395/2014 z dne 20. oktobra 2014 o načrtu za zavržke pri ribolovu nekaterih malih pelagičnih vrst in ribolovu za industrijske namene v Severnem morju (UL L 370, 30.12.2014, str. 35).
   
      PRILOGA
      „
            PRILOGA
            
                        1.
                     
                     
                        Ribolov malih pelagičnih vrst na območju ICES IIIa (Skagerrak in Kattegat):
                        
                                    Koda
                                 
                                 
                                    Oprema za pelagični ribolov
                                 
                                 
                                    Ciljne vrste
                                 
                              
                                    OTM in PTM
                                 
                                 
                                    pelagična vlečna mreža in pelagična vlečna mreža za vleko v paru
                                 
                                 
                                    sled, skuša, sinji mol, šur, papalina (za prehrano ljudi)
                                 
                              
                                    PS
                                 
                                 
                                    zaporna plavarica
                                 
                                 
                                    sled, skuša, šur, papalina (za prehrano ljudi)
                                 
                              
                                    OTB in PTB (1)
                                    
                                 
                                 
                                    pridnena vlečna mreža s širilkami in pridnena vlečna mreža s širilkami za vleko v paru
                                 
                                 
                                    sled, skuša, papalina (za prehrano ljudi)
                                 
                              
                                    GNS in GND (2)
                                    
                                 
                                 
                                    zasidrane zabodne mreže (nastavljene) in zabodne mreže (viseče)
                                 
                                 
                                    skuša, sled
                                 
                              
                                    LLS, LHP
                                 
                                 
                                    stoječi parangali, ročne ribiške vrvice in ribiške palice (ročno upravljane) ter ročne ribiške vrvice in ribiške palice (mehanske)
                                 
                                 
                                    skuša
                                 
                              
                                    MIS
                                 
                                 
                                    razno orodje, vključno s pastmi, vršami in mrežnimi pregradami
                                 
                                 
                                    skuša, sled, papalina (za prehrano ljudi)
                                 
                              
                  
                        2.
                     
                     
                        Ribolov malih pelagičnih vrst na območju ICES IV (Severno morje):
                        
                                    Koda
                                 
                                 
                                    Oprema za pelagični ribolov
                                 
                                 
                                    Ciljne vrste, za katere se uporabljajo kvote
                                 
                              
                                    OTM in PTM
                                 
                                 
                                    pelagična vlečna mreža s širilkami in pelagična vlečna mreža za vleko v paru (vključno s TR3)
                                 
                                 
                                    sled, skuša, šur, velika srebrenka, sinji mol, papalina (za prehrano ljudi)
                                 
                              
                                    PS
                                 
                                 
                                    zaporna plavarica
                                 
                                 
                                    sled, skuša, šur, sinji mol
                                 
                              
                                    GNS in GND (3)
                                    
                                 
                                 
                                    zasidrane zabodne mreže (nastavljene) in zabodne mreže (viseče)
                                 
                                 
                                    skuša, sled
                                 
                              
                                    GTR
                                 
                                 
                                    trislojne mreže
                                 
                                 
                                    skuša
                                 
                              
                                    LLS, LHP in LHM
                                 
                                 
                                    stoječi parangali, ročne ribiške vrvice in ribiške palice (ročno upravljane) ter ročne ribiške vrvice in ribiške palice (mehanske)
                                 
                                 
                                    skuša
                                 
                              
                                    MIS
                                 
                                 
                                    razno orodje, vključno s pastmi, vršami in mrežnimi pregradami
                                 
                                 
                                    sled, papalina (za prehrano ljudi)
                                 
                              
                  
                        3.
                     
                     
                        Druga plovila za ribolov malih pelagičnih vrst iz člena 15(1)(a) Uredbe (EU) št. 1380/2013, ki niso zajete v točkah 1 in 2 te priloge.
                     
                  
                        4.
                     
                     
                        Ribolov za industrijske namene v vodah Unije na območjih ICES IIIa in IV:
                        
                                    Koda
                                 
                                 
                                    Ribolovno orodje
                                 
                                 
                                    Ciljne vrste, za katere se uporabljajo kvote
                                 
                              
                                    Vse mreže
                                 
                                 
                                    mreža z velikostjo mrežnega očesa, manjšo od 32 mm
                                 
                                 
                                    peščenka, papalina, norveški molič
                                 
                              
                                    PS
                                 
                                 
                                    zaporna plavarica
                                 
                                 
                                    peščenka, papalina, norveški molič
                                 
                              
                  “
      
         (1)  Pridnena vlečna mreža s širilkami in pridnena vlečna mreža s širilkami za vleko v paru z velikostjo mrežnega očesa < 70 mm.
      
         (2)  Velikost mrežnega očesa 50–99 mm.
      
         (3)  Velikost mrežnega očesa 50–90 mm